Kaliningrad Oblast

Kaliningrad Oblast (, Kaliningradskaya oblast) is a federal subject o Roushie (an oblast) situatit on the Baltic coast. It haes a population o 941,873 (2010 Census).

The oblast forms the wastrenmaist pairt o Roushie, but it haes nae land connection tae the rest o the kintra. Syne its creation it haes been an exclave o the Roushie SFSR an then o the Roushie Federation. The faw o the Soviet Union left it isolatit frae the 'mainland'. It is surroondit bi Lithuanie, Poland, an the Baltic Sea. Borderless traivel tae the main pairt o Roushie is anerlie possible bi sea or air. This poleetical isolation became mair pronooncit when Lithuanie an Poland baith became members o the European Union an NATO, an entered the Schengen Zone, which means that the oblast is surroondit bi the territories o thir organisations as well.

The oblast's lairgest ceity an the admeenistrative centre is Kaliningrad (umwhile kent as Königsberg), which haes historical significance as baith a major ceity o the historical state o Proushie an the caipital o the umwhile German province o East Proushie, pairtitioned efter Warld War II atween the USSR an Poland, an renamit efter the Soviet Heid o State Mikhail Kalinin.

The territory o the Kaliningrad Oblast coincides wi that o the northren pairt o historical East Proushie (German: Nord-Ostpreussen), which wis an exclave o Germany frae Warld War I till 1945. In that year, it wis occupeed bi the Soviet Union an annext accordin tae the Potsdam Agreement. It wis attached tae the Roushie SFSR. Maist o its German population haed fled tae the "mainland" o Germany durin the war; the rest wur expelled frae 1945 tae 1950. Roushie settlers muivit in, an the population haes been Roushie iver syne.

Currently it is ane o Roushie's best performin regional economies, bolstered bi a law manufacturin tax rate, as set bi its 'Special Economic Zone' [SEZ] status, gien bi Moscow. As o 2006, ane in three televeesions in Roushie are made in Kaliningrad, an its population is ane o the few in Roushie which are expectit tae shaw strang growthe.

 References 

Simon Grunau, Preußische Chronik. Hrsg. von M. Perlbach etc., Leipzig, 1875.
A. Bezzenberger, Geographie von Preußen, Gotha, 1959

 Freemit airtins 

Offeecial wabsteid o Kaliningrad Oblast  


Category:Proushie
Category:History o Proushie
Category:Enclaves an exclaves
Category:Roushie-speakin kintras an territories
Category:Germany–Soviet Union relations
Category:States an territories established in 1946